КОНСУЛТАЦИОНЕН ВЪПРОСНИК

По предложения за изменения на Закона за дружествата със специална инвестиционна цел 
· Да се позволи на дружествата със специална инвестиционна цел (АДСИЦ) да придобиват имоти в рамките на Европейския съюз  (чл. 4, ал. 4).

На настоящия етап КФН не изразява мнение по направеното предложение, като за оценката му е необходимо да бъдат отчетени както възможните положителни ефекти от разширяването на кръга на допустимите инвестиции за дружествата със специална инвестиционна цел, така и необходимостта от фокусиране на инвестиции в българската икономика за излизане от икономическата криза.  
Моля да отговорите на въпроса:

1. Считате ли, че е подходящо да се допусне недвижимите имоти, придобивани от дружествата със специална инвестиционна цел да се намират на територията на ЕС?

· Да се извърши завишаване на минималните капиталови изисквания за АДСИЦ, инвестиращи в имоти на минимум 1 000 000 лв (чл. 6, ал. 1).

На настоящия етап КФН не изразява мнение по направеното предложение. Увеличаването на размера на основния капитал от една страна представлява по-значителна гаранция за инвестиционните намерения на учредителите, но също така поставя и по-висока бариера пред навлизането на нови пазарни участници.

· Да се въведат изисквания, гарантиращи free float.

На настоящия етап КФН не изразява мнение по направеното предложение. Изискванията за free float могат да бъдат възприети както в процентно отношение спрямо капитала, така и в минимален брой на съществуващите акционери. Подобно изискване би могло да бъде гаранция, че дружествата със специална инвестиционна цел не са създадени само с цел ползване на предимствата на съществуващия данъчен режим. 

· Позволяване на АДСИЦ да съхраняват парични средства в банка, различна от банката-депозитар, при ползване на заем от друга кредитна институция (чл. 9, ал. 2).
Към настоящия момент КФН счита, че предложението може да бъде подкрепено при наличие на значително съгласие на инвестиционната общност. Изменението би позволило по-голяма гъвкавост на дружествата със специална инвестиционна цел при получаването на банкови заеми, но също така следва да се отчете, че е възможно да рефлектира в по-ниска степен на защита на инвеститорите. 


· Да се отмени изискването за ежегодно разпределяне като дивидент на 90 на сто от печалбата за съответната финансова година (чл. 10, ал. 1).

Към настоящия момент КФН не счита, че предложението трябва да бъде подкрепено. Задължението за разпределяне на дивидент е една от специфичните характеристики на дружествата със специална инвестиционна цел и евентуална промяна би довела до изменения в характера на инвестицията. В същото време, отчитайки неблагоприятната икономическа среда и необходимостта от насърчаване на инвестициите, КФН счита, че при наличие на подкрепа от инвестиционната общност може да бъде въведена възможност с решение на общото събрание на акционерите или със съгласието на определени акционери изплащането на дивидента да бъде отлагано за определен срок.  

· Да се осигури възможност АДСИЦ да бъде отписано без задължителна ликвидация, ако Общото събрание (ОС) е решило това с мнозинство ¾ от представените капитала  (чл. 16).
Към настоящия момент КФН счита, че предложението може да бъде подкрепено при наличие на значително съгласие на инвестиционната общност. Запазването на дейността на дружеството с отнет лиценз в определени ситуации би могло да предостави по-добра защита на интересите на акционерите в сравнение със задължителната ликвидация.

· Да отпадне задължителното застраховане на поземлените имоти (чл. 17, ал. 2).

Настоящата уредба не предвижда задължение за застраховане на поземлените имоти, като текстът следва да се прилага само по отношение на имотите, изложени на риск. 

· По отношение на облужващите дружества да се направи разграничение между управляващи компании, ангажирани в процеса на оперативната и инвестиционната дейност, и всички останали обслужващи дружества. Да се допусне възможност член на управителен орган на управляващото обслужващото дружество да може да бъде член на управителен орган на АДСИЦ, както и член на управителен орган на АДСИЦ да е свързано лице с член на управителен орган на управляващата компания или съсобственик в управляващата компания, при условие, че не получава възнаграждението си от АДСИЦ. Изложено е съображение за намаляване разходите по управление.
Към настоящия момент КФН не изразява мнение по направеното предложение. Действащата уредба третира като обслужващи дружества всички предприятия, които предоставят услуги на дружествата със специална инвестиционна цел без разграничение в характера на предоставяните услуги. Поради изложеното, изискването на чл. 15, ал. 1 от ЗДСИЦ за одобрение от КФН при замяна на обслужващо дружество следва да се прилага за всяко обслужващо дружество, което представлява значителна административна тежест. В същото време е необходимо да се отчете, че евентуална промяна на уредбата би могла да предизвика необходимост от корпоративни действия, свързани с промяната на статута на обслужващите дружества, на които са възложени управленски функции.    

· Изискването за извършване на пазарна оценка от независим оценител преди придобиване на имот да се отнася само за имоти, чиято стойност на придобиване е над 50 000 лв. (чл. 19). Изложено е съображение за намаляване разходите за изготвяне на оценки за малки по стойност имоти и за наличие на задължение за ежегодна преоценка на всеки имот.
Към настоящия момент КФН не счита, че предложението трябва да бъде подкрепено. Изикването за предварителна оценка е една от основните защити за инвеститорите в АДСИЦ, като отпадането на задължението би могло да доведе до възможности за заобикаляне на законовите изисквания при по-големи сделки.

· Да се позволи на АДСИЦ да инвестират в дъщерни дружества при условие, че те имат идентичен предмет на дейност с АДСИЦ, активите и пасивите им да отговарят на изискванията на ЗДСИЦ и изискванията спрямо управлението и разпределението на печалбата на АДСИЦ по ЗДСИЦ да се прилагат и за дъщерните им дружества (чл. 22, ал. 3). Ограничението на чл. 21, ал. 1 да не се прилага в случите, когато АДСИЦ обезпечава задължения или предоставя заеми на дъщерни дружества.
Към настоящия момент КФН не счита, че предложението трябва да бъде подкрепено. Цел на настоящата регулаторна рамка е да гарантира прозрачно управление на секюритизираните имоти, като по-важните решения са правомощие на общото събрание на акционерите на АДСИЦ. Допускането на дъщерни дружества на АДСИЦ би намалило прозрачността на дейността им, като в предложението липсва механизъм, по който акционерите на АДСИЦ могат да осъществяват ефективен контрол върху дейността на дъщерните дружества. Допускането на възможност за създаване на дъщерни дружества с идентичен предмет на дейност би могло да се използва за значително заобикаляне на законовите изисквания и да доведе до намаляване на доверието на инвеститорите към дружествата със специална инвестиционна цел като цяло. 

· Да се позволи на АДСИЦ да получава всякакви заеми, като отпаднат ограниченията и по отношение на банковите кредити (чл. 21, ал. 2).

Към настоящия момент КФН счита, че предложението може да бъде подкрепено при наличие на значително съгласие на инвестиционната общност предвид тежката икономическа ситуация и трудностите при привличане на свеж ресурс за нови инвестиции. Същевременно е необходимо да се обмисли създаването на адекватни защитни механизми срещу злоупотреби с имуществото на АДСИЦ по отношение на заемите, получени от мажоритани акционери, членове на съвета на директорите на АДСИЦ, обслужващи дружества и техни акционери, както и лица, свързани с тях. Подобна защита би могла да бъде забрана за обезпечаване на заеми към изброените лица с имущество на АДСИЦ, както и изискване дългът да бъде подчинен, т.е. да бъде погасяван след първоначалното изплащане на дълговете към други кредитори. 

· Да се допусне възможност за АДСИЦ да издава дългови ценни книжа, за които не е задължително условието да бъдат последващо регистрирани за търговия на регулиран пазар. (чл. 21, ал. 4)
Към настоящия момент КФН не изразява мнение по направеното предложение. По принцип подобно емитиране представлява форма на осигуряване на заемни средства за АДСИЦ и като такава е в съзвучие с предложението АДСИЦ да могат да получават всякакви заеми. Рискът, който подобна дейност носи, се изразява в две направления: поради непубличния характер на заемните средства, КФН не би могла да упражнява надзор върху развитието на плащанията по емисията и върху влиянието им спрямо АДСИЦ и неговите акционери, а самите акционери също биха се изправили пред неудобството условията на плащанията по емисията да бъдат изменени от страна на управителния орган в тяхна вреда.

· Да се даде възможност за АДСИЦ, освен в недвижими имоти, да могат да инвестират свободните си средства и във: финансови инструменти на паричния пазар, ипотечни облигации, акции или дялове на колективни инвестиционни схеми, инвестиращи само в изброените активи, и до 5 % от активите си в други АДСИЦ, инвестиращи в имоти (чл. 22).
Към настоящия момент КФН не изразява мнение по направеното предложение. Разширяването на кръга на инструментите, в които могат да бъдат инвестирани свободните средства на АДСИЦ ще диверсифицира риска и би спомогнало за по-ефективно управление на средствата. Същевременно разширяването на кръга на допустимите инвестиции би могло да доведе до изместване на предмета на дейност на АДСИЦ към колективна инвестиционна схема в ценни книжа. В тази връзка евентуалното разширяване на кръга на допустимите инвестиции е вероятно необходимо да се обвърже с определяне на минимален размер на инвестициите в недвижими имоти или вземания.

· Да отпаднат ограниченията за АДСИЦ, секюритизиращи вземания, да инвестират във всякакъв вид дългови книжа, доколкото последните са частни случаи на придобиване на вземания или права по вземания (чл. 22, ал. 3)
Към настоящия момент КФН счита, че предложението може да бъде обсъждано само по отношение на управлението на свободните средства, тъй като в противен случай дейността на дружеството би съвпаднала с тази на колективна инвестиционна схема в ценни книжа. 

· Да се позволи дружество, което не е АДСИЦ да се влее в АДСИЦ и обратно, както и двата вида дружества да могат да се сливат (чл. 27). Аргументът, който е използван е необходимостта от повече възможности за структуриране и групиране на портфейл от недвижими имоти в АДСИЦ. 
Към настоящия момент КФН не изразява мнение по направеното предложение.

· Чл. 114 и чл. 114а от Закона за публичното предлагане на ценни книжа (ЗППЦК) да не се прилагат за АДСИЦ като това бъде изрично посочено в ЗДСИЦ. Изложени са различни аргументи: АДСИЦ винаги е в хипотезата на чл.114, ал. 8, т. 1 от ЗППЦК; преди придобиване всеки нов актив се оценява; ЗДСИЦ предвижда изрично обяснение от страна на управителните органи, в случай че са допуснали сключването на сделка по цени, отклоняващи се значително от пазарните; тромавост и липса на ефективност на режима на чл. 114 и 114а от ЗППЦК.
Към настоящия момент КФН не изразява мнение по направеното предложение. Действително по отношение на АДСИЦ са предвидени допълнителни изисквания при разпореждането с активи с цел предотвратяването на злоупотреби. Същевременно следва да се отчете факта, че даването на обяснение при сделки, които са неизгодни спрямо пазарните условия не предоставя достатъчна гаранция за защита на интересите на инвеститорите. 

Моля да отговорите на въпроса:


Считате ли, че е подходящо да се допусне съхраняването на парични средства в банка, различна от банката-депозитар, при ползване на заем от дружество със специална инвеестиционна цел?








Моля да отговорите на въпроса:


Считате ли, че е подходящо изискването за капитал на дружествата със специална инвестиционна цел да бъде увеличено на 1 000 000 лв.?








Моля да отговорите на въпросите:


Считате ли, че е подходящо да бъдат въведени изисквания за free float?


Ако отговорът ви е „да”, моля да отговорите на следващите въпроси:


Считате ли, че е подходящо изискванията за free float да бъдат определени като процентно отношение към капитала?


Считате ли, че е подходящо изискванията за free float да бъдат определени като минимален брой на съществуващите акционери?


Ако отговорът ви на въпрос 5 е „да”, моля да отговорите на следващите въпроси:


Считате ли, че е подходящо изискването за минимален брой на съществуващите акционери да бъде определено на на-малко 100 акционера?


Считате ли, че е подходящо изискването за минимален брой на съществуващите акционери да бъде определено на на-малко 300 акционера?


Считате ли, че е подходящо изискването за минимален брой на съществуващите акционери да бъде определено на на-малко 500 акционера?





Моля да отговорите на въпросите:


Считате ли, че е подходящо да се отмени изискването за ежегодно разпределяне като дивидент на 90 на сто от печалбата за съответната финансова година?


Ако отговорът ви е „не”, моля да отговорите на следващите въпроси:


Считате ли, че е подходящо да се допусне с решение на общото събрание на акционерите да се отлага изплащането на дивидент за определен срок?


 Считате ли, че е подходящо да се допусне със съгласието на определени акционери изплащането на дивидент за тях да се отлага за определен срок?


Ако отговорът ви на 11 или 12 въпрос е „да”, моля да отговорите на следващите въпроси:


Считате ли, че е подходящо да се допусне изплащането на дивидент да се отлага за срок от две години?


Считате ли, че е подходящо да се допусне изплащането на дивидент да се отлага за срок от три години?


Считате ли, че е подходящо да се допусне изплащането на дивидент да се отлага за срок от пет години?








Моля да отговорите на въпроса:


Считате ли, че е подходящо да се осигури възможност АДСИЦ да бъде отписано без задължителна ликвидация, ако общото събрание е решило това с мнозинство ¾ от представените капитала?











Моля да отговорите на въпроса:


Считате ли, че се налага изменение в ЗДСИЦ, уточняващо, че задължението за застраховане на имотите не се прилага по отношение на поземлените имоти?











Моля да отговорите на въпроса:


Считате ли, че е подходящо да се направи разграничение между управляващите обслужващи дружества и всчики останали обслужващи дружества като одобрение от КФН се издава само за управляващите обслужващи дружества?


Ако отговорът ви е „да”, моля да отговорите на следващия въпрос:


Считате ли, че е подходящо да се допусне възможност член на управителен орган на управляващото обслужващото дружество да може да бъде член на съвета на директорите на АДСИЦ, както и член на съвета на директорите на АДСИЦ да е свързано лице с член на управителен орган на управляващата компания или съсобственик в управляващата компания.








Моля да отговорите на въпроса:


Считате ли, че е подходящо изискването за извършване на пазарна оценка от независим оценител преди придобиване на имот да се отнася само за имоти, чиято стойност на придобиване е над 50 000 лв.?











Моля да отговорите на въпроса:


Считате ли, че е подходящо да се позволи на АДСИЦ да инвестират в дъщерни дружества при изложените по-горе условия?


Ако отговорът ви е „да”, моля да отговорите на следващия въпрос:


Считате ли, че е подходящо ограничението на чл. 21, ал. 1 да не се прилага, когато АДСИЦ обезпечава задължения или предоставя заеми на дъщерни дружества?











Моля да отговорите на въпроса:


Считате ли, че е подходящо да се позволи на АДСИЦ да получава всякакви заеми, като отпаднат ограниченията и по отношение на банковите кредити?


Ако отговорът ви е „да”, моля да отговорите на следващия въпрос:


Считате ли, че е подходящо да се въведе забрана за обезпечаване на заеми към изброените по-горе лица с имущество на АДСИЦ?


Считате ли, че е подходящо да се въведе ограничение дългът на АДСИЦ към изброените по-горе лица да бъде само подчинен?








Моля да отговорите на въпроса:


Считате ли, че е подходящо да се допусне възможност за АДСИЦ да издава дългови ценни книжа, за които не е задължително условието да бъдат последващо регистрирани за търговия на регулиран пазар?








Моля да отговорите на въпросите:


Считате ли, че е подходящо да се допусне възможност за АДСИЦ да инвестира свободните си средства и във финансови инструменти на паричния пазар?


Считате ли, че е подходящо да се допусне възможност за всеки вид АДСИЦ да инвестира свободните си средства и в ипотечни облигации?


Считате ли, че е подходящо да се допусне възможност за АДСИЦ да инвестира свободните си средства в дялове на КИС, инвестиращи само в инструменти на паричния пазар?


Считате ли, че е подходящо да се допусне възможност за АДСИЦ за инвестиции в недвижими имоти да инвестира до 5% от свободните си средства и в акции на други АДСИЦ, инвестиращи в имоти?


Считате ли, че е подходящо да се предвиди задължение за АДСИЦ да поддържа инвестиции в недвижими имоти/вземания в размер не по-малко от 75% от стойността на активите му?








Моля да отговорите на въпроса:


Считате ли, че е подходящо да се допусне възможност за АДСИЦ, секюритизиращи вземания, да инвестират свободните си средства във всякакъв вид дългови книжа, доколкото последните са частни случаи на придобиване на вземания или права по вземания? 





Моля да отговорите на въпросите:


Считате ли, че е подходящо да се допусне сливане/вливане в АДСИЦ на дружество, което не е АДСИЦ?


Считате ли, че е подходящо да се допусне вливане на АДСИЦ в дружество, което не е АДСИЦ?





Моля да отговорите на въпросите:


Считате ли, че е подходящо чл. 114 и 114а от ЗППЦК да не се прилагат за АДСИЦ? 


Считате ли, че е подходящо чл. 114 и 114а от ЗППЦК да не се прилагат за АДСИЦ, когато цената на сделката не е по-неблагоприятна от пазарните условия?









